UDTALELSE Nr. 1/98 om forslag til Rådets forordning (EF, Euratom) om gennemførelse af afgørelse 94/728/EF, Euratom om ordningen for Fællesskabernes egne indtægter (98/C 145/01)

REVISIONSRETTEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab, særlig artikel 209,

under henvisning til traktaten om oprettelse af Det Europæiske Atomenergifællesskab, særlig artikel 183,

under henvisning til Rådets afgørelse 94/728/EF, Euratom af 31. oktober 1994 om ordningen for De Europæiske Fællesskabers egne indtægter (1),

under henvisning til Rådets forordning (EØF, Euratom) nr. 1552/89 af 29. maj 1989 om gennemførelse af afgørelse 88/376/EØF, Euratom om ordningen for Fællesskabernes egne indtægter (2), senest ændret ved Rådets forordning (Euratom, EF) nr. 1355/96 (3),

under henvisning til forslag forelagt af Kommissionen den 3. juli 1997 (4),

under henvisning til forslag forelagt af Kommissionen den 5. december 1997 (5),

under henvisning til Rådets afgørelse af 6. januar 1998 modtaget af Revisionsretten den 16. januar 1998, hvorved Retten i overensstemmelse med EF-traktatens artikel 209 blev anmodet om at afgive udtalelse om dette forslag, og

ud fra følgende betragtninger:

Med dette forslag foreslår Kommissionen kodifikation af ændringerne af Rådets forordning (EØF, Euratom) nr. 1552/89, ændret ved Rådets forordning (Euratom, EF) nr. 3464/93 (6), ved Rådets forordning (EF, Euratom) nr. 2729/94 (7) og ved Rådets forordning (Euratom, EF) nr. 1355/96 (8);

de ændringer, som er omhandlet i Kommissionens forslag af 3. juli 1997 (9), og som Retten har udtalt sig om i udtalelse nr. 5/97 (10), bør indarbejdes i den kodificerede udgave -

VEDTAGET FØLGENDE UDTALELSE:

FØRSTE DEL

1. Retten understreger, at kodifikation af en forordning bør foretages på et tidspunkt, hvor man ikke står over for at vedtage ændringsforslag til den forordning, der skal kodificeres. Derfor henstiller Retten, at man venter med at kodificere det foreliggende forslag, indtil Rådet har vedtaget Kommissionens forslag af 3. juli 1997, som der henvises til i anden betragtning. I konsekvens heraf foreslår Retten, at artikel 2 og 17 i den kodificerede udgave ændres.

2. Retten tager til efterretning, at der med forslaget til kodificereret udgave kun er tale om tilpasning af forordningens tekst til de successive ændringer, der er indarbejdet i den. Disse tilpasninger er efter Rettens opfattelse i overensstemmelse med de retsakter, der skal kodificeres.

3. Retten foreslår, at henvisningen til Rådets forordning (EØF) nr. 1468/81 i artikel 6, stk. 5, andet afsnit, ottende led, erstattes af en henvisning til Rådets forordning (EF) nr. 515/97, som ophæver og erstatter førstnævnte forordning.

ANDEN DEL

Retten forelægger i det følgende ovenstående bemærkninger i oversigtsform tillige med supplerende bemærkninger.

Vedtaget af Revisionsretten i Luxembourg på mødet den 1. og 2. april 1998.

På Revisionsrettens vegne

Bernhard FRIEDMANN

Formand

(1) EFT L 293 af 12.11.1994, s. 9.

(2) EFT L 155 af 7.6.1989, s. 1.

(3) EFT L 175 af 13.7.1996, s. 3.

(4) KOM(97) 343 endelig udg.

(5) KOM(97) 652 endelig udg.

(6) EFT L 317 af 18.12.1993, s. 1.

(7) EFT L 293 af 12.11.1994, s. 5.

(8) EFT C 15 af 19.1.1998, s. 1.

UDTALELSE FRA REVISIONSRETTEN OM FORSLAG TIL RÅDETS FORORDNING (EF, EURATOM) OM GENNEMFØRELSE AF AFGØRELSE 94/728/EF, EURATOM OM ORDNINGEN FOR FÆLLESSKABERNES EGNE INDTÆGTER

>

TABELPOSITION>